*დედავ სიცოცხლის დიდი საწყისო*

*პირველი ეპიზოდი გახსნა.*

***თ.ჯ***

**ჟორჟოლიანი დაწყება** -გაზაფხული, დრო, როცა ბუნება თავიდან იბადება. ალბათ ამიტომ არის, რომ ჩვენც გაზაფხულზე აღვნიშნავთ დედის დღეს.-ყველაზე დიდი საჩუქარი ,რაც კაცობრიობას ადამიანისთვის უჩუქნია ,ადამიანია.სწორედ ამაშია აზრი სიცოცხლის ,სილამაზისა და უკვდავებისა ,რომლის სათავე დედაა.

**მარი**ა კიდევ ერთი გაზაფხული ეწვია ხალხს,სწორედ გაზაფხულზე, თქვენსავით მშვენიერ დროს, ძვირფასო დედებო , დებო, ბებიებო, მასწავლებლებო, დიდი სიყვარულით და პატივისცემით გილოცავთ დედის დღეს . გისურვებთ გაზაფხულივით ლამაზ ცხოვრებას, გამრავლებას და ლამაზი ოცნების ასრულებას.

 **თომა** აკვნის რწევიდან დღემდე ასე ფეხდაფეხ მდევდი,

 შენი მანდილი მოწიწებით დამიკოცნია,

 8 მარტს გილოცავ საყვარელო ჩემო დედიკო,

 და გაზაფხული მასთან ერთად მომილოცნია .

**ყიფიანი** - დედა შობს ,დედა ზრდის ,დედა იცავს ,დედა ამაყობს თავისი შვილებით. როცა მდიდარმა რომაელმა მანდილოსნებმა ტრაბახი დაიწყეს თვალისმომჭრელი მორთულობით და კორნელია ზაკს სთხოვეს ეჩვენებინათ თავისი სამკაულები ,დედამ თავისი შვილები წარუდგინა საზოგადოებას და დასძინა:- აი ,ჩემი სამკაულებიო .

ნია დედა -- ეს არის ისეთი ძალა,

 კაცმა ნათქვამი რომ დაგიმტკიცოს,

მას ყველაფერი დაეჯერება

 მშობელი დედა რომ დაიფიცოს.

 „ სანამ დედა მყავს არ დავბერდები „

ასე ამბობენ, ასე მღერიან,

 ადრე დაობლდე, ან გვიან თუნდაც,

 დედას სიკვდილი არ უწერია.

**ალექსი**-ქალი სუსტია ,მაგრამ დედაა ძლიერი-თამამად აცხადებს დიდი ფრანგი პოეტი ვიქტორ ჰიუგო. -დედის კულტი მთელს დედამიწაზეა გავრცელებული,დედას უმღერიან და ბევრს წერენ მასზე, რადგან დედაა იმედი და კეთილი მფარველი, დედას ანდობენ ყველაზე იდუმალ გულისთქმას ,დედითაა შვილი ღონიერი, ფრთებგაშლილი და მუდამ ახალგაზრდა.

**დაჩი** „ დედავ, გაზარდე შვილი ამაყი,

 რომ გამოადგეს სამშობლოს მტკიცედ,

 გაზარდე ისე, როგორც რუსთველი,

 გზა გაუნათოს წინაპრის სიბრძნემ.

 გაზარდე ისე როგორც აკაკი,

 გაზარდე ისე როგორც ილია,

 რომ გაამართლოს მშობლის ამაგი,

* და თქვან ნამდვილად ქვეყნის შვილია

**ზუკა -**როდესაც ადამიანი ამქვეყანას ევლინება, დედის ხმა ესმის და მის თვალებს ხედავს უპირველესად. მერე ეს თვალები, შვილის სიყვარულით გამთბარი, უძირო და უნაპირო, სამუდამოდ რჩება მეხსიერებაში... ხელებიც, თავდაპირველად სათუთი და გლუვი, თანდათან კარგავს სინაზეს, თუმცა შვილისთვის ამით არაფერი იცვლება: დაბადებისას ჩავკიდებთ ხელს მშობელს და უხილავი ძაფი სამუდამოდ ებმება ჩვენ შორის.

ჟორჟოლიანი-

**\***  შენ - არ დაბერდი, მე - გავიზარდე,

და დღეს დებივით დავდივართ ერთად,

მადლობელი ვარ, რომ დამიცადე,

რომ შენი თავი მარგუნე დედად!

ვერაფრით ვხვდები, რა უნდა გითხრა,

რომ მივამსგავსო ნათქვამი სათქმელს

და რა იქნება ის მხსნელი სიტყვა,

რითაც დაგარქვევ შესაფერ სახელს

შენ სხვების დედებს ბევრად სჯობიხარ,

ჩემი რომა ხარ - მხოლოდ ამითი,

რა კარგი არის, სადედაშვილოდ

რომ ავირჩიეთ ჩვენ ერთმანეთი.

შენ - არ დაბერდი, მე - გავიზარდე,

და დღეს დებივით დავდივართ ერთად,

გმადლობ, ძვირფასო, რომ დამიცადე,

რომ შენი თავი მაჩუქე დედად!

რუსკა დედის თბილი თვალები, ალერსიანი მზერა გვმატებს ენერგიას, ხალისს, დედა რომ გვყავს უფრო ძლიერნი, ფრთაშესხმულნი ვართ. ჩვენ დედის იმედით, მისი ხელის შეშველებით შევეჭიდებით ყოველ სიძნელეს და გვწამს, რომ გადავლახავთ კიდეც დედის თანადგომით.

**მარია**

 მახსოვს პირველად რომ დაგინახე,

იყავი ნაზი და მომცინარი,

მახსოვს პირველად როგორ შემეხე

მახსოვს პირველი შენი ამბორი...

მე მაშინ მივხვდი, რომ გამიმართლა,

ვგრძნობდი რა მარად ულევ სიყვარულს,

მეც მიხაროდა შენს გვერდით ყოფნა,

როგორ აფრქვევდი ირგვლივ სიხარულს.

**ბუბა** დედამიწას სიყვარული ატრიალებსო, უთქვამთ, უპირველესად კი დედაშვილური სიყვარული... ამიტომ წერდა ალბათ ილია ჭავჭავაძე: „დედაშვილური სიყვარული მძლეთამძლეაო“... ვაჟა ხორნაული, ქართველი პოეტი, კი ასე მარტივად, მაგრამ გენიალურად გადმოგვცემს დედისადმი თავის დამოკიდებულებას:

**თომა** \* ძილის წინ იტყოდა დედა:

„ღმერთო, უშველე ჩემ შვილებსა“..

მაშინაც ესა თქვა, სამარეში როცა ჩაასვენეს“...

**\*** ჩვილმა დაიძინა

და ახლა თვალებით

 ღიღინებს იავნანას დედა.

**\*** მაშინ არ იცოდი -

დედის ხმასა და გამოხედვაში

თურმე ღმერთის სითბო ყოფილა.

**ყიფიანი**

წყაროს წკრიალი რომ მესმის

გულს რომ აცოცხლებს ცივ-ცივი,

ეს დედაჩემის ხმა არის

და დედაჩემის სიცილი.

 მაღლობზე ტყე რომ შრიალებს,

მთას მოქარგული არშიად,

დედას, საყვარელ დედილოს

 თითქოს თმა ქარში გაშლია !

**ზუკა** მთების მხურვალე კალთებიც,

 დედის კალთაა ნამდვილად

 მთაზე რომ თეთრი ნისლია,

 დედამ უბოძა მანდილად !

ასეა ჩემი სამშობლო,

მიწის ყოველი მტკაველი,

დედის მკერდივით თბილია,

 ტკბილია ჩემი მთა -ველი !

**სანდრო** ყველა დედის უკან ღვთისმშობელი დგას...

ყველა დედის გულმხურვალე ლოცვას შეუძლია სასწაული მოახდინოს...

ყველა დედას შეუძლებელი შეუძლია შვილების გამო...

ყველა დედაში მისი წილი გმირობაა...

ყველა დედას შესწევს ძალა, თუ შვილს დასჭირდა მზეს ხელით შეეხოს ისე, რომ დამწვრობის საშინელი ტკივილი ვერც იგრძნოს...

ყველა დედას შეუძლია ეკალ-ბარდებით მოფენილი ბილიკები ფეხშიშველმა აიაროს და - მეტკინაო - არ დასცდეს...

შეუძლია.....

დედას სასწაული შეუძლია....

**დავითი** როდესაც დედა ღმერთთან მიდის, მხოლოდ მაშინ ვაცნობიერებთ, რომ ღვთაებასთან ერთად გვიცხოვრია. გამიგონია, ღმერთი ვერ ასწრებსო ყველგან იყოს ერთდროულად, სწორედ ამიტომ შექმნაო მან დედა. დედობრივი სიყვარული ის ბაღია, სადაც ყოველთვის ანათებს მზე, სადაც სულ მუდამ გაზაფხულია.

 **საბა** -შენ იცოცხლე, გაიხარე ,ჩემო დედიკო,

 შენი ფიქრი, შენი დარდი სულ ჩემთან იყო,

 ჩემს რწევაში გეღლებოდა მუდამ მკლავები,

 ჩემო ტკბილო გამომზრდელო, გენაცვალები

ანასტასია დედის ხმაზე უფრო ტკბილი,

ხმა არც მწამს, არც მეგულება;

დედის გულზე უფრო ცხელი,

გული არსად მეგულება;

დედის სულზე უფრო სუფთა

სული არსად მეგულება;

დედის თვალზე უფრო სათნო,

თვალი არსად მეგულება.

დედა არის სიყვარული,

სიცოცხლე და ერთგულება!...

ხოშ.დედი , დედი,დედა

სულ მინდოდა მეთქვა

ჩემი სიცოცხლე ხარ

ჩემი გულის ფეთქვა

 **რუსკა** ზოგჯერ თუ სევდა დანისლავს თვალებს,

 ვერ დაიოკებ ცრემლებს ჟინიანს,

ნუ შეგაშინებს უძილო ღამე,

 ვიდრე დედა გყავს ნუ გეშინია.

თუ გაგიხუნებს გრიგალი ფერებს,

 და ზამთრის სუსხი მხრებზე დაგათოვს,

გულს ნუ გაიტეხ, რა ვუყოთ მერე,

დედის გული და კალთა გაგათბობს .

**გრძელიძე**

ნუ შეგაშინებს მეხი იერით,

 მეხი უფესვო ხეებს ერევა,

 ვიდრე დედა გყავს შენ ხარ ძლიერი,

 ვიდრე დედა გყავს ვინ მოგერევა .

ბედის ქარაგმას თუ ვრ გაექეც,

წილხვედრი კალო თუ ვერ გალეწე,

დღეში ცხრაჯერ რომ კიდეც დაეცე,

 დედის ხელები წამოგაყენებს.

**ალექსი** ჭირთა თმენა და დიდი იმედი,

დედა სიცოცხლის თვალის ჩინია,

ვიდრე დედა გყავს ხარ ბედნიერი,

ვიდრე დედა გყავს ნუ გეშინია .“

**საბა** რაც არ უნდა ბევრი ვილაპარაკოთ დედის ამაგსა და ღვაწლზე, ბრძნული ციტატები დავესესხოთ მწერლებსა თუ პოეტებს, სრულყოფილად მაინც ვერ გადმოვცემთ ჩვენს სიყვარულს დედისადმი, ამიტომ ისღა დაგვჩენია, კრძალვით შევძახოთ:

**ყველა-** სიცოცხლისთვის, ჩემო დედა, დღეს მადლობას გიხდი! ***(გულზე ხელს იდებენ და თავს უხრიან).***

***სიმღერა-***

  მეორე ეპიზოდი (ინსცენირებები)

**ხუნწელია**

-დავიღალე ,

 ახალშობილმა ატირებულმა ვიგრძენი შენი სითბო და შენი სურნელება და გავყუჩდი...შენ ჩემს გვერდით იყავი და მე აღარ მეშინოდა სიცოცხლისა. შენ ჩემით იყავი ბედნიერი ,მე კი სავსე შენი სიყვარულით. მომეფერე დედა, ჩამეხუტე დედა, უიი არაფერი მტკივა, არაფრის მეშინია, რა დიდი ხარ დედა , რა ძლიერი,მგონია, რომ ვერავინ ვერასდროს მომერევა დედა... არ დამტოვო მუდამ ჩემთან იყავი დედა...

წარმოგიდგენთ ინსცენირებას- ნაწყვეტი ნოდარ დუმბაძის ჩანახატიდან დედა

-მე ღმერთის სადღეგრძელო მინდა, დავლიო! (დაჩი)

\_აკი დედაჩემის სადღეგრძელოს სვამდი? (სანდრო)

\_მე ღმერთის სადღეგრძელო მინდა, დავლიო.(დაჩი)

გაწბილებული ღმერთის, დაკარგული ღმერთის, დავიწყებული ღმერთის, გაბითურებული ღმერთის.

\_გაუმარჯოს გაბითურებულ ღმერთს!\_სანდრო

\_ბითური ხარ შენ.\_ დაჩი

\_შენ? ვინა ხარ ერთი შენ (სანდრო)

\_მეც ბითური ვარ, შენზე უფრო დიდი ბითური, იმიტომ, რომ შენთან ერთად ღვინოს ვსვამ და ვერ გაგიგია ვის ვადღეგრძელებ.(დაჩი)

\_რა გინდა, ბიჭო, რას გადამეკიდე? (სანდრო)

\_მე მინდა, ღმერთის სადღეგრძელო შევსვა.(დაჩი)

\_შესვი, ვინ გიშლის? (სანდრო)

\_ადექი ფეხზე!\_ \_დედაშენს გაუმარჯოს. (დაჩი)

\_მადლობელი ვარ ბატონო (სანდრო)

\_შენ იცი, ვინ არის დედაშენი?\_ დაჩი

\_დედაშენი არის ღმერთი. შენ რომ ზიხარ და უყურებ, ისიც რომ გიყურებს, შენ რომ დედას ეძახი და ის შვილოს გეძახის, ამიტომ შენ გგონია, ღმერთი არ არის? შენ ღმერთი რა გგონია? ღრუბლებზე ზის და პირს რომ იბანს, წვიმა მოდის? ღმერთი ისე ნათელია, ისე ახლობელი, რომ როდესაც ხედავ, არ იცი, რომ ღმერთია. ღმერთი მაშინ უნდა იწამო, ღმერთის სახე რომ არ აქვს, რომ არ გეუბნება, ღმერთი ვარო, პურს რომ გიყოფს, სადილს რომ გიკეთებს, ტანზე რომ გაცმევს, თავზე რომ გახურავს, გიღიმის და გეფერება, გკოცნის და ტირის შენი გულისთვის, კვდება შენი გულისთვის, სცივა, სწყურია, სულს აძლევს ეშმაკს შენი გულისთვის, მაშინ უნდა იწამო. ღმერთი მაშინ უნდა იწამო, შენ რომ გგავს, მე რომ მგავს, დედაშენს რომ ჰგავს, გასაგებია?\_(დაჩი)

\_გასაგებია! ბატონო დედაჩემია ღმერთი (სანდრო)

გიორგი ლეონიძე დედაზე ,

გვეტაძე გამოდის ნელი ნაბიჯით ხელში უჭირავს იები და თან საუბრობს

 „დედის ჩაწვეთებულ ცრემლზე ია ამოდისო - ასე იტყოდნენ ჩემს ყრმობაში.

ჩემი სოფლის ტყისპირებში, ყოველ გაზაფხულზედ ია ბღუჯეულად ამოდიოდა, არემარე სულ ლურჯად გადაიბურებოდა ხოლმე.

მეგონა, მთელი ქვეყნის დედებს აქ ეტირნათ, იმდენი ია ამოსულიყო ჩემი სოფლის მშვენიერ მიდამოებში.

ძალზე მიკვირდა და თან სათუთად ვკრეფდი იებს, მე ხომ თვითეული ია დედის ცრემლი მეგონა!

- უჰ რამდენი უტირნია დედაჩემს! -

იის სიყვარული დედამ შთამაგონა, იასავით სპეტაკი ადამიანი იყო.

თვითონაც ხომ პირველი იების მოსვლის დღეებში გაგვშორდა...

სწორედ ძვირფასმა დედამ მასწავლა მასწავლა იების სისპეტაკისა და მშობლიური მიწის სიყვარული“.

**(მუხლს მოიდრეკს თავს ჩახრის შემოვა ხუნწელია და მოყვება ლექს თან მხარზე ხელს დადეებს.**

**ნინო.ხ**

ია ამოდის დედის ცრემლზე - გამიგონია,

შემორჩენია ეს სიტყვები სულს მოგონებად,

დედის კალთაში თავჩადებულს არ გეშინია,

თუ გიჭრს, დედა დაგედება სულზე მალამოდ!

გვგონია დედა არ დაგვტოვებს - სულ გვეყოლება!

... და თუ დაგვტოვა, ჰო, იმ დღიდან უცბად ვბერდებით,

დიდი ბავშვები ვრჩებით უკვე ცივ სამყაროში...

მოვასწროთ ყველამ... დავიჩოქოთ დედის მუხლებთან,

ჩვენი ბავშვობა დავინახოთ მის ჭაღარაში.

*სადღეგრძელოები ბიჭების*

*ბიჭები ფიალებით ხელში მუხლს მოიდრეკენ ფონად მუხამბაზის სიმღერა გავა*

* კვატაშიძე-ლამაზ შვილის გამზრდელ დედას გაუმარჯოს !
* **დაჩი**-იმ ქართველ კაცსაც გაუმარჯოს, დედას რომ დაიფიცებს და ეს დაფიცება ხატზე დაფიცების ტოლფასი იქნება !
* **გვტაძე-**იმ ქართვლის დედას გაუმარჯოს, წმინდა საფლავზე რომ დამხობილა- სიმბოლოდ შეჭირვებული, მგლოვიარე, მაგრამ გაუტეხელი ერისა !
* **სანდრო-(გვეტაძის შემდეგ)**-ხმლითა და ჯამით ხელდამშვენებულ ქართველ დედას გაუმარჯოს- სიმბოლოს სტუმართმოყვარეობისას და მტრობისას !
* **დავითი(სანდროს მერე**)-ცად მზერააპყრობილ ალგეთელ ლეკვების გამზრდელ დედას გაუმარჯოს- სიმბოლოს შეუპოვრობისას და თავგანწირვისას !

ზუკა-ქართველო ქალო, დედავ, დაო ! დაე, მუდამ ასე ხმალშემართული

ხვდებოდე მტერს, მრავალი გმირის აკვანი დაგერწიოთ, გამშვენებდეთ

მრავალშვილიანი დედის საამაყო სახელი, კვლავ და კვლავ ისმოდეს შენს სადიდებლად თქმული ლექსები, მარადჟამს გუგუნებდეს ქართველა ქალთა სადიდებელი.

* **საბა (დავითის მერე**)ნიღბებით ხელდამშვენებულ ქალს გაუმარჯოს, სიმბოლოს მუზის, სილამაზისა და მშვენიერებისას !
* **თომა** -ყველა სიკეთეს ერთად შეთვისებულს, ქალს, დედას, დიდედას, დას, შვილს, ცოლს და სატრფოს გაუმარჯოს !
* **ბუბა**(ვახოს მერე)ქალს გაუმარჯოს სიცოცხლის საწყისს, ქალს საოცრებას !
* **ალექსი (ბუბას მერე)-** შენ გაგიმარჯოს ჩემო დედილო, ასე შორს, რომ ხარ და თან ასე ახლოს
* **ვახო(ალექსის მერე)-** მასწავლებლებო თქვენ გაგიმარჯოთ, ჩვენი გაზრდისთვის ,აღზრდისთვის,სწორ გზას,რომ დაგვანახებთ და ჩვენც რომ ამ სწორ გზას გავყვებით
* გვეტაძე (ვახოს მერე)
* შვილებო, დედებს გაუფრთხილდით
გული ფიანდაზად გაუშალეთ,
შუბლზე გაჩენილი ნაოჭები
ნაზი მოფერებით წაუშალეთ.
* დედებს შვლის ნუკრივით გაუფრთხილდით,
მადლი ხელის გულზე მოუყარეთ,
ქალებს დაულოცეთ დედობა და
ბაღის ყვავილივით მოუარეთ.
* მოდი, ამ საუნჯეს გაუფრთხილდით
გული ფიანდაზად გაუშალეთ,
შუბლზე გაჩენილი ნაოჭები
ნაზი მოფერებით წაუშალეთ.